બેડલેન્ડ એક 2D રનર ગેમ છે અને તેમાં તમને સુંદર સુંદર જંગલો જોવા મળશે અને તેની સાથે સાથે બેકગ્રાઉન્ડમાં સુંદર આવાસો પણ તમે નિહાળી શકશો. તમે જંગલની સફરે નીકળો છો અને તમારી સાથે તેમજ જંગલના નિવાસીઓ સાથે કશુંક ખોટું થાય છે. આપણે એ જ શોધવાનું છે કે આપણી સાથે ખોટું શું થઇ રહ્યું છે. જ્યારે આપણે શોધ પર નીકળીએ છીએ ત્યારે આપણે ઘણાબધા વિઘ્નો અને છટકાનો સામનો કરવો પડે છે. આ ગેમનો મુખ્ય આધાર તેના ગ્રાફિક્સ પર છે અને તે અત્યંત જીવંત લાગે છે. ગેમનો ઓડિયો તમને સતત ગેમ સાથે જોડેલા રાખશે.